Nerna nexdem tazrawt n ubeddel yellan ger yeḍrisen dɣa aḍris deg i d-nufa kan tamerkast ur d-nufi ara neɣ ur s-yullis ara tira nezrew isiren yellan deg-sen d wannawen nsen, deg yeḍrisen deg tella tmerkast d wara nezrew abeddel mi s-yulles tira, ma deg yeḍrisen yettuzergen *ul yerɣan* d *Ḥmed ugellid* nexdem tazrawt ɣef umgarad yellan ger wara d d uḍris yettuzergen abeddel d umsiḍef yis i d-tegla tulsa-agi n tira. Nebḍa abeddelagi ɣef sin: 1. Ayen yeεnan amaḍris: azwel n yeḍrisen neɣ n yedlisen, tugniwin, isem n umaru, tabadut, azalen n yeḍrisen(volume), iɣaniben n tira, azwel.